कांग्रेस के पूर्व नेता ने कहा-'इस पार्टी का नंबर वन बनना फिलहाल संभव नहीं'
भारतीय जनता पार्टी के नेता नारायण राणे ने ये कहते हुए कांग्रेस पर कटाक्ष किया कि वह महाराष्ट्र और देश में निकट भविष्य में नंबर एक पार्टी नहीं बन सकती है।
मुम्बई: भारतीय जनता पार्टी के नेता नारायण राणे ने ये कहते हुए कांग्रेस पर कटाक्ष किया कि वह महाराष्ट्र और देश में निकट भविष्य में नंबर एक पार्टी नहीं बन सकती है। राणे के इस बयान से एक दिन पहले ही कांग्रेस के नवनियुक्त प्रदेश अध्यक्ष नाना पटोले ने कहा था कि राज्य में पार्टी को फिर से शीर्ष पर लाना उनकी प्राथमिकता है। तटीय सिंधुदुर्ग जिले के कांकावली में राणे ने रिपोर्टर्स से कहा कि पटोले को पता नहीं है कि उन्हें अपनी पार्टी को फिर एक बार नंबर वन बनाने में कितना वक्त लगेगा। पढ़ें- अच्छी खबर: यात्रियों के लिए रेलवे का नया गिफ्ट, रोजाना दौड़ेगी यह स्पेशल ट्रेन, जानिए टाइमिंग और स्टॉपेजपढ़ें- कृषि कानून में काला क्या है? कोई बताए तब तो ठीक करने की कोशिश करूं: कृषि मंत्रीपूर्व कांग्रेस नेता ने कहा, ‘निकट भविष्य में तो यह संभव है नहीं। यह बस भाजपा ही है जो राष्ट्रीय एवं प्रदेश स्तर पर नंबर एक पार्टी होगी।’ उन्होंने यह आरोप लगाते हुए उद्धव ठाकरे को भी निशाने पर लिया कि वह राज्य को अर्थव्यवस्था एवं बुनियादी ढांचा विकास के मामले में पीछे ले गये। उन्होंने कहा, ‘मैं प्रार्थना करता हूं कि केंद्रीय गृह मंत्री अमित शाह की कल की सिंधुदुर्ग यात्रा एमवीए सरकार के पतन का मार्ग प्रशस्त करने के लिए शुभ हो।’ पढ़ें: खुशखबरी! मुंबई-लखनऊ रूट के यात्रियों के लिए अच्छी खबर, रेलवे ने दिया यह स्पेशल गिफ्ट, जानिए डिटेलनारायण राणे ने ठाकरे पर मुख्यमंत्री बनने के लिए हिंदुत्व के एजेंडे को त्याग देने का आरोप लगाया। उन्होंने मुम्बई के अगले साल के नगर निकाय चुनाव का जिक्र करते हुए कहा कि शहर का अगला महापौर भाजपा का होगा। उन्होंने कहा, ‘मुम्बई में गुजराती समुदाय मोदी और शाह के पक्ष में खड़ा होगा। हमने दल-बदल कराने में पीएचडी कर रखी है।’ उन्होंने कहा, ‘भाजपा शिवसेना से टक्कर लेने में समर्थ है।’ पढ़ें: एटीएम से कैश निकालने जा रहे हैं तो एकदम अलर्ट रहिए, वरना.. आपके साथ भी हो सकता है ऐसा कुछ....नए कृषि कानूनों को किसानों के हित में बताते हुए राणे ने आश्चर्य प्रकट किया कि वे क्यों प्रदर्शन कर रहे हैं। उन्होंने कांग्रेस एवं ‘बाहरियों’ पर प्रदर्शन को भड़काने का आरोप लगाया। शाह रविवार को सिंधुदुर्ग की यात्रा करेंगे, जहां वह राणे के मेडिकल कॉलेज एवं अस्पताल का उद्घाटन करेंगे। वर्ष 1990 के दशक में शिवसेना सेना की अगुवाई वाली सरकार में महाराष्ट्र के मुख्यमंत्री रहे राणे फिलहाल भाजपा के राज्यसभा सदस्य हैं।इनपुट-भाषा